《谢石佛琏大禅》
宋代·杨冠卿

人生天地间，百年如逆旅。
荣华风中烟，富贵草头露。
得丧能几何，頫仰即今古。
师具正法眼，与人一线路。
纷纷轻薄儿，谁解点头句。
冥行方索涂，空满户外屦。
我提没底篮，採药空山去。
觌面偶相逢，举手便分付。
弹指了三生，无去亦无住。

作者简介：杨冠卿（1138-？）南宋诗人，字梦锡，江陵（今属湖北）人，举进士，为九江戎司掾，又尝知广州，以事罢。晚寓临安。闭门不出，与姜夔等相倡和。冠卿才华清俊，四六尤流丽浑雅，淳熙十四年（1187），编有《群公词选》三卷（已佚），自序曰：“余漂流困踬，久客诸侯间……时有所撄拂，则取酒独酌，浩歌数阕，怡然自适，似不觉天壤之大，穷通之为殊途也。”著有《客亭类稿》十五卷。《彊村丛书》辑有《客亭乐府》一卷。《四库总目》传于世。